Nú þegar skólar byrja á ný eftir sumarfrí er mikilvægt að ökumenn aki með gát nærri skólum og taki fullt tillit til þeirra fjölmörgu barna sem þar eru á ferð . Sum hver eru nýliðar og ekki endilega með allar reglurnar á tæru á meðan önnur eru orðin veraldarvön og finnst þau ekki endilega þurfa að fara eftir öllum reglunum eða eru einfaldlega allt annars hugar með tónlist í eyra . Fyrir Verslunarmannahelgi er full ástæða til að minna ökumenn á mikilvægi þess að setjast aldrei undir stýri ef áfengi eða önnur vímuefni hafa verið höfð um hönd . Samkvæmt slysatölfræði Samgöngustofu slösuðust 149 einstaklingar á síðasta ári vegna slíks aksturs , þar af 24 alvarlega og einn lést .